OpenLLM-France/wikimedia huggingface dataset:
# Baschi (udalerria)

Baschi Italiako udalerri bat da. Terniko probintzian kokatuta dago, Umbria eskualdean. 2.579 biztanle ditu, 68,57 kilometro koadroko azaleran banatuta.

## Mugakideak

Baschik honako udalerri hauekin egiten du muga:
Montecchio Orvieto Todi

## Kanpo estekak

* Datuak: Q6303
* Multimedia: Baschi (Italy) / Q6303
# Baschurch

Baschurch, Ingalaterrako mendebaldean dagoen udalerri bat da, Shropshire konderrian.
2011n 2.501 biztanle zituen.
* Datuak: Q3812274
* Multimedia: Baschurch / Q3812274
# Basco (Illinois)

Basco Illinoiseko herri bat da. Hancock konderrian kokatua dago. 2010ean 98 biztanle zituen, 0,58 kilometro koadrotan banatuta.

## Ikus, gainera

* Hancock konderria

## Kanpo estekak

* Datuak: Q2183830
# Athol (Massachusetts)

Athol Ameriketako Estatu Batuetako herri bat da. Worcester konderrian kokatuta dago, Massachusetts estatuan. 11.945 biztanle ditu, 33,4 kilometro koadroko azaleran banatuta.

## Ikus, gainera

* Worcester konderria

## Kanpo estekak

* Datuak: Q2560090
* Multimedia: Athol, Massachusetts / Q2560090
# Athol uhartea

Athol uhartea (ingelesez: Athol Island Bahamak uhartetako uharte txiki eta jendegabetua da.

## Geografia

Paradise uhartea gertu dago. Uhartea puntatik puntara bi kilometro ditu. Itsa parke baten barruan dago eta ohikoak dira urpeko aktibitateak.

## Erreferentziak

* ↑ http://marinas.com/view/overview/368_Athol_Island_NP
* ↑ https://web.archive.org/web/20160303193030/http://www.caribbean.com/bahamas/new_providence/there_is_plenty_to_look_at.html

## Kanpo estekak

* (Ingelesez):Athol Island
* (Ingelesez):Athol Island National Park sortzeko eskaera.
* Datuak: Q4815624
# Athos-Aspis

Athos-Aspis Frantziako Pirinio Atlantikoak departamenduan dagoen udalerria da. Herri hau Alexandre Dumas idazlearen Athos musketariaren jaioterria da.

## Ikustekoak

* San Petri eliza

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q534965
* Multimedia: Athos-Aspis / Q534965
# Athos (argipena)

Athos izenak esanahi zenbait ditu:
* Athos, Greziako mendia;
* Athos, greziar mitologiako erraldoia;
* Athos, Alexandre Dumas idazleak sorturiko fikziozko pertsonaia.
# Athos (pertsonaia)

Athos, Alexandre Dumas idazle frantziarraren hiru liburutan agertzen den pertsonaia bat da. Liburu hauek, Hiru Musketariak, Hogei urte beranduago eta Bragelonneko bizkondea dira.
Luis XIII.a Frantziakoa erregearen musketarien taldeko musketarietako bat zen, bere lagun Portos eta Aramis bezala. Bere lagunekin batera, Richelieu Kardinalaren aurkako etengabeko borroka batean sartzen da. Kardinal honekin zerikusia duten abenturarik arriskutsuena, Ana Austriakoaren ohorea salbatzeko, Ingalaterrara joan behar duenean gertatzen da, Frantziako erreginak, maitasun harreman bat baitzuen George Villiersekin eta Richelieuk, harreman hori agerian utzi nahi zuen.
Osperik handiena, gainontzeko musketariekin batera, Arroxelaren setioan hartzen du.
Hogei urte beranduago izeneko liburuan, La Fèreko kondea bezala agertzen da, seme batekin.

## Kanpo estekak

* Datuak: Q1649854
* Multimedia: Athos / Q1649854
# Athol (Idaho)

Athol Idahoko hiri bat da. Kootenai konderrian kokatua dago. 2010ean 692 biztanle zituen, 20,32 kilometro koadrotan banatuta.

## Ikus, gainera

* Kootenai konderria

## Kanpo estekak

* Datuak: Q959366
* Multimedia: Athol, Idaho / Q959366
# Athol (Kansas)

Athol Kansasko hiri bat da. Smith konderrian kokatua dago. 2010ean 44 biztanle zituen, 0,47 kilometro koadrotan banatuta.

## Ikus, gainera

* Smith konderria

## Kanpo estekak

* Datuak: Q1829395
* Multimedia: Athol, Kansas / Q1829395
# Athlone

Athlone (irlanderaz An Baile Átha Luain), Irlandako Errepublikaren erdialdean dagoen hiria da, Westmeatheko konderrien artean eta beraz Connacht eta Leinster eskualdeen artean dago, hala ere 1898an alde historikoa Westmeathi zegokiola erabaki zuen udalbatzak. Shannon ibaiaren ertzean kokatzen da, Lough Reeren hegoaldean. 15.558 biztanle ditu (2011).
Shannon ibaiaren mendebaldeko ibarrean dauden hiriaren auzoak berez Roscommoneko konderrian egon arren, hirira gehitu zirenez, Westmeath konderrira pasa ziren.

## Etimologia

Irlanderazko 'An Baile Átha Luain izenak "Luainen pasabideko herria" esan nahi du.

## Historia

Kilometro askotan dagoen Shannon ibaiaren pasabide natural bakarra izanik, Athlonen berehala gaztelua eraiki zen, eta honetan dago herriaren jatorria. XII mendean zubia egin zen eta hau kontrolatzeko eraiki zen gaztelua Turloch Mór Ó Conor buruzagiak. Anglo-normandiarren erasoak jasan zituen eta inbaditzaileek gotorleku berria jaso zuten aurrekoaren gainean.
XVII mendeko gerratan irlandarrak jabetu ziren gazteluaz baina Charles Coote ingelesak berreskuratu zuen 1650an. 1690ean Bederatzi Urteko Gerraren barnean jakobitak zeuden Athlonen eta Gillen III.aren gudaloste ingelesen setioa jasan zuen herriak. 1691ean errenditu eta ihes egin behar izan zuten. Gaztelua ia erabat suntsiturik gelditu zen.

## Ondasun nabarmenak

* Sean's Bar: Errekorren Guinness Liburuaren arabera Europako pubik zaharrena da, 900 urtekoa hain zuzen ere.
* San Pedro eta San Paulo eliza
* Ree aintzira

## Hiri senidetuak

* Châteaubriant (Frantzia)

## Kanpo estekak

* Athloneko Eztabaidagunea. Bertako nahiz bisitarientzako topagunea.
* Athlone.ie - Bertako nahiz turistentzako argibidea.
* Athlone Online - Bertakoek bertakoentzako eginiriko webgune ez-ofiziala.
* Datuak: Q369911
* Multimedia: Athlone / Q369911
# Athos mendia

Atos mendia (grezieraz: Άθως, Áthos, askotan Ἅγιον Ὄρος edo «mendi santua» deitua) Greziako mendia da, Mazedonian; Kaltzidikako mendebaldeko penintsulako hegoaldean dago (2.033 m).
X. mendetik aurrera, hogei monasterio egokitu ziren bertan, eliza ortodoxoaren gune garrantzitsuena osatuz. Atosko komentuetan 1.500 monje inguru bizi dira, Mendi Santuko Errepublika Monastiko Autonomoa izeneko monasterio-errepublika bat osatuz (1926tik aurrera, administrazio-autonomia estatutu berezia dute). 1060. urtetik, emakumeak ezin dira Atos mendian barneratu.

## Atos eskualdea

336 km$^2$eta 1.472 biztanle (1981) ditu. Hiriburua Karyai da (235 biztanle).

## Monasterioak eta sketaeak

Atos mendiaren 20 monasterioak, hierarkiaren arabera zerrendatuta:
* Lavra Handiaren monasterioa (Mεγíστη Λαúρα / Megisti Laura)
* Vatopediou monasterioa (Bατoπαiδíoυ / Batopaidiou)
* Iviron monasterioa (Iβήρων / Iviron)
* Chelandariou monasterioa edo Hilandar monasterioa (Χiλανδαρíou / Chilandariou)
* Dionisiou monasterioa (Δioνυσíoυ / Dionisiou)
* Koutloumoussiou monasterioa (Koυτλoυμoυδíoυ / Koutloumousiou)
* Pantokratoros monasterioa (Παντokράτoρoς / Pantokratoros)
* Xiropotamou monasterioa (Ξηρoπoτάμoυ / Xiropotamou)
* Zografou monasterioa (Zωγράφoυ / Zografou)
* Dochiariou monasterioa (Δoχεiαρíou / Docheiariou)
* Karakallou monasterioa (Kαραkάλλoυ / Karakallou)
* Filotheou monasterioa (Φιλοθέου / Filotheou)
* Simonos Petra monasterioa (Σίμωνος Πέτρας / Simonos Petra)
* San Pablo monasterioa (Αγίου Παύλου / Agio Pavlou)
* Stavronikita monasterioa (Σταυρονικήτα / Stavronikita)
* Xenophontos monasterioa (Ξενοφώντος / Xenofontos)
* Gregoriou monasterioa (Γρηγορίου / Gregoriou)
* Esfigmenou monasterioa (Εσφιγμένου / Esfigmenou)
* San Pandeleimonos monasterioa (Αγίου Παντελεήμονος /)
* Konstamonitou monasterioa (Κωνσταμονίτου / Konstamonitou)
Sketaeak edo monjeen komunitateak:
* Prodromos
* Santa Ana
* Kafsokalyvia
* Vatopediko Sketae
* Ivirongo Sketae
* Koutloumousiouko Sketae
* Pantokratorosko Sketae de Pantokratoros
* Sketae Berria
* Lakkoskete
* Xenophontoseko Sketae
* San Basilio
* Provata
Athos mendia$^1$ UNESCOren gizateriaren ondarea :
| Dokhiariu monasterioa 40°9′28″N 24°19′36″E﻿ / ﻿40.15778°N 24.32667°E﻿ / 40.15778; 24.32667 ||
| Mota | Mistoa |
| Irizpideak | i, ii, iv, v, vi, vii |
| Erreferentzia | 454 |
| Kokalekua | Grezia |
| Eskualdea$^2$ | Europa eta Ipar Amerika |
| Izen ematea | 1987 (XI. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 Euskaltzaindia. (PDF) 154. arauaː Europako eskualde historiko-politiko nagusiak. .

## Kanpo estekak

* (Gaztelaniaz):National Geographic-en erreportaia.
* (Ingelesez):Athos mendiari buruzko webgunea.
* (Ingelesez):360°ko kuspegi orokorrak.
* Bideoa Youtuben.
* Datuak: Q130321
* Multimedia: Mount Athos / Q130321
# August Heinrich Hoffmann von Fallersleben

August Heinrich Hoffmann von Fallersleben (Lüneburg, Germaniako Erromatar Inperio Santua —gaur egun Alemania—, 1798ko apirilaren 2a - Westfalia, Germaniako Erromatar Inperio Santua —gaur egun Alemania—, 1874ko urtarrilaren 19a) alemanezko olerkari eta filologoa izan zen.
Aleman hizkuntza eta literaturako irakasle izan zen Breslaun (1823). Filologia-lanak idatzi ondoren, olerki satirikoak argitaratu zituen: Unpolitischen Lieder (1840-1841, Kantu apolitikoak). Poema haiek zirela eta, kargua kendu zioten, administrazioari irain egiten ziolako. Alemaniarren batasunaren aldeko sutsua, Hoffmann ezagunagoa da bere 37 Lieder für das junge Deutschland (1843, 37 kantu Alemania gaztearentzat) bildumagatik, batez ere haietarikoa den Deutschland, Deutschland über alles (Alemania, Alemania ororen gainetik) olerkiarengatik, hura izan baitzen, Franz Joseph Haydnen musikaz lagundurik, Alemaniako ereserkia Hitlerren III. Reicharen garaian. Gaur egun, ahapaldi hori kenduta, beste guztiak ditu Alemaniako ereserkiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q76938
* Multimedia: August Heinrich Hoffmann von Fallersleben / Q76938
# August Kühn

August Kühn, jaiotza-izenez Rainer Zwing (Munich, Alemania, 1936ko irailaren 25a - Unterwössen, Alemania, 1996ko otsailaren 9a) alemaniar idazlea izan zen.

## Biografia

Oinarrizko ikasketak bukatuta, leiarrak egiten lan egin zuen, kazetari gisa gero, eta denda batean, enplegatu gisa, ondoren.
Westend Geschichte (1972, "Westendeko historia") argitaratu ondoren, dena utzita, literaturan murgildu zen buru-belarri. Bere lehen obraren izenburuak gainerako produkzio osoa ezaugarritzen zuen nolabait: bere inguruneak markatutako literatura, eduki kritikoz beteaz, langileriari buruzko historiez eta aipamenez josia. Bigarren eleberriak, Zeit zum Aufstehn (1975, "Jaikitzeko ordua"), sekulako arrakasta izan zuen. Liburuak Municheko langile-familia bateko bizitza deskribatzen zuen, lau belaunalditan. Hurrengoak, Die Vorstadt (1981, "Aldiriak"), Municheko auzo bateko eskulangile-familiaren historia kontatzen zuen, Erdi Arotik hasita. Liburu hori ez zen soilik pertsonaia batzuen historia, historia-, geografia- eta kultura-koadro bat da, orobat. Bere beste eleberri ezagunenetako bat da Jahrgang 22 (1977, "22ko promozioa'") eleberri pikareskoa, konnotazio politiko arinez zipriztindua. Beste lan batzuk: Münchner Geschichten (1977, "Municheko historiak"), Fritz Wachsmuths Wunderjahre (1978, "Fritz Wachsmuthsen mirarizko urteak"), Wir kehren langsam zur Natur zurück (1984, "Pixkanaka izadira itzuliko gara") eta Meine Mutter 1907 (1986, "Nire ama 1907an").

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q124716
* Multimedia: August Kühn (writer) / Q124716
# August Krogh

Schack August Steenberg Krogh (Grenå, 1874ko azaroaren 15a - Kopenhage, 1949ko irailaren 13a) daniar fisiologoa izan zen. 1920ko Medikuntzako Nobel Saria jaso zuen hodi kapilaren fisiologiaren aurkikuntzagatik.
Medikuntza ikasi zuen Kopenhageko Unibertsitatean eta aitzindaria izan zen fisiologia konparatuan. Espirometroa bezalako tresna zientifikoen asmatzailea izan zen. Ondoren, Unibertsitateko irakasle izendatu zuten, eta animalien fisiologiako laborategia zuzendu zuen. August eta Maria emazteak intsulina Danimarkan sartu zuten.
George de Hevesy eta Niels Bohrrekin batera, mintzak ur astunarekiko eta isotopo erradioaktiboekiko iragazkortasunari buruz lan egin zuen eta Danimarkako lehen ziklotroia eraiki zuten.
Ezaguna da Kroghen printzipioa garatzeagatik.
Medikuntzan egindako ekarpenez gain, Novo Nordisk farmazia-konpainiaren sortzaileetako bat izan zen.
* Datuak: Q152187
* Multimedia: August Krogh / Q152187
# August Weismann

August Weismann (Frankfurt, Alemania, 1834ko urtarrilaren 17a - Friburgo, Alemania, 1914ko azaroaren 5a) alemaniar biologoa izan zen.

## Biografia

Friburgo Breisgauko Unibertsitateko irakasle eta errektoreordea izan zen. Herentziari eta hazierari buruzko lanak egin zituen, batez ere, eta genetikaren aitzindarietako bat izan zen. Organismo guztien zeluletan belaunaldi batetik bestera herentziaz transmititzen den zerbait badela zioen. Weismannen arabera, jaiotzetikoak ez diren ezaugarriak ez dira herentziaz transmititzen, baina organismoen zelula batzuen plasman bada belaunaldi batetik bestera igarotzen den informazioa; zelula horien zatiketa gertatzean hurrengo belaunaldiko bi zelulen plasman aurrekoaren plasmaren nukleoaren erdia agertzen dela zioen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q76465
* Multimedia: August Weismann / Q76465
* Espezieak: August Weismann
# August Kopff

August Kopff (Heidelberg, Alemaniar Inperioa; 1882ko otsailaren 5a – Heidelberg, Mendebaldeko Alemania; 1960ko apirilaren 25a) astronomo alemaniarra izan zen, zenbait kometa eta asteroide aurkitu zituena.
Kopffek Heidelbergen ikasi eta lan egin zuen, 1906an doktoretza lortuz. Gero, Berlingo Humboldt Unibertsitatean sartu zen, non Kalkulu Astronomikoaren Institutuko zuzendari bihurtu zen.
Hainbat kometa aurkitu zituen; besteak beste, 22P/Kopff kometa periodikoa eta C/1906 E1 kometa ez-periodikoa. Asteroide batzuk aurkitu zituen ere; besteak beste, 617 Patrokio eta 624 Hektor asteroide troiatarrak.
Kopff ilargi-kraterrak bere izena darama, 1631 Kopff asteroideak bezala. 805 Hormuthia izeneko planeta txikiak ere bere emazteren, Hormuthen, izena darama.

## Erreferentziak

* 1 2 (Ingelesez) «(1631) Kopff» Dictionary of Minor Planet Names (Springer Berlin Heidelberg): 129–129. 2007 doi:10.1007/978-3-540-29925-7_1632. ISBN 978-3-540-00238-3. (Noiz kontsultatua: 2023-06-28).
* ↑ «22P/Kopff» Gary W. Kronk's Cometography.

## Kanpo estekak

* Datuak: Q57432
* Multimedia: August Kopff / Q57432
# August Macke

August Macke (Meschede, Alemaniar Inperioa, 1887ko urtarrilaren 3a - Souain-Perthes-lès-Hurlus inguruan, Champagne, Frantzia, 1914ko irailaren 26a) alemaniar margolari espresionista izan zen. Der Blaue Reiter mugimenduko kide nagusietako bat izan zen. Artea ikasi zuen Kunstakademie Düsseldorfen. Batez ere Bonnen margotu zuen. 1910ean Vasili Kandinski ezagutu eta Der Blaue Reiter mugimenduan parte hartu zuen. 1912an Robert Delaunay ezagutu zuen eta orfismoak eragin zion. 1914an Tunisiara bidaiatu zuen Paul Kleerekin eta Louis Moillietekin eta exotismoa funtsezkoa izan zen bere azken etapako luminismoan. Bere margoek sentimenduak eta aldarteak adierazten dituzte eta kolorea eta forma desitxuratzen. Borrokan hil zen Lehen Mundu Gerraren hasieran.

## Iruditegia

* Kapeladun autoerretratua (1909)
* Artistaren emaztea kapela urdinarekin, 1909
* Staudacherren etxea Tegernseen, 1910
* Tegernseeko paisaia, 1910, Germanisches Nationalmuseum
* Landschaft am Tegernsee mit lesendem Mann, 1910
* Santa Maria, etxeekin eta tximiniarekin (Bonn), 1911, Kunstmuseum Bonn
* Kalea eta eliza Kandernen, 1911
* Landare-eremuak, 1911, Ludwig Museoa, Kolonia
* Rokoko,1912, 89 x 89 cm, Nasjonalmuseet for kunst, arkitektur og design, Norvegia
* Orekaria, 1913
* Walter txikiaren jostailuak, 1912, Städel
* Bi neska, 1913, Städelsches Kunstinstitut
* Leute am blauen See, 1913
* Ibialdia, 1913
* Andrea jaka berdearekin, 1913, Ludwig Museoa, Kolonia
* Ikuspegia kalezulo batean 1914, akuarela
* Kairouan (III), 1914, akuarela, LWL-Landesmuseum für Kunst und Kulturgeschichte, Münster
* Hutladen III, 1914
* Etxe gorria parkean, 1914

## Kanpo estekak

* Datuak: Q33981
* Multimedia: August Macke / Q33981
# August Schleicher

August Schleicher (Meiningen, Alemania, 1821eko otsailaren 19a - Jena, Alemania, 1868ko abenduaren 6a) alemaniar hizkuntzalaria izan zen.

## Biografia

Hizkuntzalaritza konparatua metodologia bakar batera ekartzen saiatu zen. 1850-1857 urte-bitartean, Filologia Klasikoa, grekoa eta latina irakatsi zituen Pragako Unibertsitatean. Eslaviar hizkuntzak hasi zen ikertzen urte haietan. 1856-1857 urteetan, lituanierari buruzko gidaliburu bat idatzi zuen, Handbuch der lituanischen Sprache ("Lituanieraren eskuliburua"); eta 1862an, Compendium der verglichenden Grammatik der indogermanischen Sprachen ("Hizkuntza indogermaniarren gramatika konparatua"), hizkuntza indoeuroparra berregitea helburu zuen obra argitaratu zuen. Hizkuntzei buruzko teoria berri bat aurkeztu zuen, hizkuntzak organismo bizitzat hartzen zituena, izadiaren legeen mende: Die darwinische Theorie und die Sprachwissenschaft (1863, "Darwinen teoria eta Hizkuntzalaritza").

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q76686
* Multimedia: August Schleicher / Q76686
# August Thyssen

August Thyssen (Eschweiler, Alemania, 1842ko maiatzaren 17a - Landsberg, Westfalia, Alemania, 1926ko apirilaren 4a) enpresaburua izan zen. Metalgintza lantegi bat zuen Duisburgen eta 1871n Thyssen konpainia sortu zuen Ruhrko arroan, Mülheimgo hirian, eta aurrerantzean Bismarcken industria-politikaren bultzatzaile nagusietako bat izan zen.
Lehen Mundu Gerraren ondoren, Versaillesko Itunaren aurka jokatu zuten alemaniar goi-industriarien bozeramailea izan zen, eta 1923an preso hartu zuen Frantziako Armadak, Ruhrko lurrak okupatu ondoren. 1926an enpresa handitu eta 'Vereinigte Stahlwerke A. G. konpainia sortu zuen.
Besteak beste, Friedrich "Fritz" Thyssen (Mülheim an der Ruhr, 1873) alemaniar enpresaburua, bere semea izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q64349
* Multimedia: August Thyssen / Q64349
# August Underground

August Underground 2001eko Fred Vogel estatubatuar zinema zuzendariaren beldurrezko filma da. Filmak Vogel bera du protagonista, Peter izeneko serieko hiltzaile bat, errugabeak diren hainbat pertsona bahitu eta hiltzen dituena. Bere konplize anonimoak, Allen Petersek antzeztuta, hilketak filmatu eta dokumentatzen ditu.
Aurkitutako metraje estilo batean filmatuta, August Undergroundek kritika mistoak jaso zituen. Pelikulak bi jarraipen izan zituen: August Underground's Mordum 2003an eta August Underground's Penance 2007an.

## Sinopsia

Oharra: Atal honek istorio osoa edo amaiera argitzen du.
Peter serieko hiltzaileak bere konplizea gonbidatzen du sotora kamera batekin, eta han Laura izeneko emakume bat gatibu mantentzen du. Peterrek eta bere konplize anonimoak nahi bezala torturatzen eta umiliatzen dute.
Ondoren, biek autostopista bat topatzen dute. Peterrek aho sexua praktikatzera behartu ondoren, jo eta hiltzat ematen du errepidearen saihetsean. Jokabide zaratatsuagatik bikotea kontzertu batetik bota ondoren, Peter eta bere konplizea etxera itzuliko dira eta Laura hil dela jakingo dute.
Peterrek adineko emakume bat hiltzen du bere etxean, eta gero denda bat bandalizatzen du bere konplizearekin. Dendaria edo erosle bat bahitzeko asmoa alde batera uzten dute poliziaren sirenak hurbiltzen entzuten dutenean. Gero, biak Roadside American barrena ibiltzen dira tatuaje-areto bat bisitatzen. Tatuatzaileak Peter tatuatzen amaitzen duenean, bera eta bere anaia bikia Peterrek eta kameralariak harrapatzen dituzte. Tatuatzaileari hanka bat moztu zioten eta kolpeka hil zuten, bera eta bere anaia.
Biek prostitutak kontratatzen dituzte drogaz beteriko orgia baterako. Peterrek prostituta bat sodomizatzen du mailu batekin jotzen duen bitartean. Gainerako prostituta ihes egiten saiatzen ari da. Jarraian datorren jazarpen kaotikoan, konplizeak kamera erortzen uzten du, eta horrek isiltasuna eragiten du gelan.

## Aktoreak

* Fred Vogel: Peter
* Allen Peters: Man Behind the Camera
* Kyle Dealman
* Dan Friedman
* Alexa Iris: Hitchhiker
* Victoria Jones: Old Woman
* Aaron LaBonte: Younger Twin
* Ben LaBonte: Older Twin
* Andrew Lauer
* Peter Mountain
* AnnMarie Reveruzzi: Laura (Girl in Cellar)
* Erika Risovich: Erika (Blond Prostitute)
* Russel A. Sagona
* Randi Stubbs: Black Prostitute
* Stephen Vogel: Boy in Supermarket
* John A. Wisniewski: Michael (Dead Man in Bathtub)
* Nick Yatso: Bouncer at Concert

## Erreferentziak

* ↑ (Ingelesez) Burkart, Gregory S.. (2014-10-14). «20 Landmarks of Found-Footage Horror!» Bloody Disgusting!.
* ↑ (Ingelesez) Severed, Chris. (2014-09-23). «August Underground Two Disc Snuff Edition DVD Review from Toetag» Severed Cinema.

## Kanpo estekak

* Datuak: Q764345
# Beceite

Beceite Teruelgo udalerria da, Matarraña eskualdean dagoena.
2009ko urtarrilaren 1eko erroldaren arabera 621 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalaren webgunea.
* (Gaztelaniaz) Beseit de Moncho bloga
* Datuak: Q525455
* Multimedia: Beceite / Q525455
# Becerra familiaren etxea

Becerra familiaren etxea, gaztelaniaz Casa de los Becerra Cáceres hiriko inguru historiko-monumentalean dagoen gotiko estiloko etxe gotortua da; gaur egun Mercedes Calles eta Carlos Ballestero Fundazioaren egoitza da.

## Historia

Etxe honen ezaugarriak Erdi Aro bukaerako etxe gotortuaren estiloan kokatu behar da. Becerra familiaren jauregitxoa izan zen. Becerratarrek XV. mende eta XVI. mende artean eraiki zuten.

## Ezaugarriak

Fatxadan erdi puntuko arkua eta, haren gainean, bi armarri berdinak, Becerra, Paredes, Orellana eta Ribera familien kuartelekin.
Barrualdean, berrikuntzak egin ondoren, hiru solairu daude, 1.000m2 luze-zabalarekin. Beheko solairuan erakusketa iraunkorra egiten da: altzairuak, margolanak, kristalak eta zaharkinak. Erakusten diren objektuak Mercedas Calles sortzailearenak dira.

## Kanpo loturak

* (Gaztelaniaz): fmercedescalles.org Mercedes Calles eta Carlos Ballestero Fundazioaren webgune ofiziala.
* Datuak: Q5755270
* Multimedia: Casa-Palacio de los Becerra / Q5755270
# Beceni

Beceni Errumaniako udalerri bat da, Buzau konderrian. 3.630 biztanle ditu, 7.665 kilometro koadroko azaleran banatuta.

## Herriak

Udalerrian honako herriak daude:
Beceni $^{(en)}$ Arbănași $^{(en)}$ Cărpiniștea $^{(en)}$ Dogari $^{(en)}$ Florești $^{(en)}$ Gura Dimienii $^{(en)}$ Izvoru Dulce $^{(en)}$ Mărgăriți $^{(en)}$ Valea Părului $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2725070